**ОТЧЕТЕН ДОКЛАД**

 За дейността на НЧ„ Светлина-1926г“ с. Бояново

Уважаеми членове на НЧ„ Светлина-1926г„ с. Бояново

Народните читалища като самоуправляващи се културно- просветни сдружения,изпълняват задачи свързани със социалната и просветна дейност на населението. Пазят и предават традициите на българският народ,възпитават народното самосъзнание. С всеки изминал ден числеността на населението намалява и с това работата по самодейността става все по-трудна. Липсват хора да се включат в организираните мероприятия.

Една от основните дейности на читалището е библиотечната дейност. Библиотечният фонд наброява 10691 тома литература. За голямо съжаление са малко тези,които искат да четат книги. Има и компютърна зала,която дава възможност на желаещите да се свързват със социалните мрежи.

Тази гадина вратите на читалището много време бяха затворени за хората ,поради създалата се епидемиологична обстановка в страната.

Съществуващата фолклорна група към читалището тази година не можа да участва във фолклорния фестивал „ Дъга над морето“ поради смъртта на ръководителя на групата Атанас Палов,за което изказваме искрените си съболезнования на семейството.

Този сезон и кукерската група не успя да вземе участие в международните форуми,където в предходни години печелеха призови места,тъй като самите фестивали не бяха проведени поради епидемиологичната обстановка в страната. Отговорно се отнесоха момчетата и за здравето на населението, като не изпълниха ритуала по обикаляне в селото.

Надяваме се,че през 2021г мерките на министъра на здравеопазването ще се разхлабят, пандемията ще отшуми и читалището ще възвърне дейността си за поддържане на духовността на населението.

Икономиката ще се разрасне и фирмите,които са ни подкрепяли финансово отново ще ни подкрепят.

Сега читалището е отворено и чака новото начало на дейността си за запазване на българщината. Да запазим традициите,обичаите и да ги предадем на идващите поколения.Да запазимпламъка,с който българският народ е оцелял хилядолетия.

Благодаря за вниманието!

09.04.2021 Председател НЧ:

с.Бояново / Р.Василева/